CELEX: 62018TN0352
Language: da
Date: 2018-06-05 00:00:00
Title: Sag T-352/18: Sag anlagt den 5. juni 2018 — Germann Avocats og XJ (*) mod Kommissionen

27.8.2018   
               
               
                  DA
               
               
                  Den Europæiske Unions Tidende
               
               
                  C 301/39
               
            
         Sag anlagt den 5. juni 2018 — Germann Avocats og  XJ (*1) mod Kommissionen
         (Sag T-352/18)
         (2018/C 301/53)
         Processprog: engelsk
         
            Parter
         
         
            Sagsøgere: Germann Avocats LLC (Geneve, Schweiz) og  XJ (*1) (ved advokat N. Skandamis)
         
            Sagsøgt: Europa-Kommissionen
         
            Sagsøgernes påstande
         
         
                     —
                  
                  
                     Kommissionens afgørelse, der var indeholdt i en skrivelse, som blev modtaget af sagsøgerne den 2. april 2018, om afvisning af det fælles bud, der blev afgivet af sagsøgerne, på en opfølgende undersøgelse om fagforeningspraksisser for ikke-forskelsbehandling og mangfoldighed på arbejdspladsen (udbudsprocedure JUST/2017/RDIS/FW/EQUA/0042), annulleres.
                  
               
                     —
                  
                  
                     Kommissionen tilpligtes at tilvejebringe retligt tilfredsstillende gennemsigtighed i form af relevant information og kvantitative og kvalitative analyser af den konkurrencerelaterede situation, der særligt gør sig gældende for tilslagsmodtageren, og med hensyn til spørgsmål vedrørende mangfoldighed på de relevante markeder for det pågældende udbud.
                  
               
                     —
                  
                  
                     Kommissionen tilpligtes at betale 35 000 EUR i erstatning med tillæg af renter til sagsøgerne for den skade, de angiveligt led som følge af manglende beskyttelse af deres berettigede forventninger, fortabelse af mulighed for at udføre den pågældende kontrakt og tilsidesættelse af en række andre rettigheder og principper.
                  
               
                     —
                  
                  
                     Kommissionen tilpligtes at betale sagsomkostningerne.
                  
               
            Søgsmålsgrunde og væsentligste argumenter
         
         Til støtte for søgsmålet har sagsøgeren fremsat tre anbringender.
         
                     1.
                  
                  
                     Med det første anbringende gøres gældende, at Kommissionen har tilsidesat sin pligt til at begrunde sin vurdering af sagsøgernes bud i henhold til udbudsprocedure JUST/2017/RDIS/FW/EQUA/0042.
                  
               
                     2.
                  
                  
                     Med det andet anbringende gøres gældende, at Kommissionen har anlagt en lang række åbenbart urigtige skøn ved sin vurdering af sagsøgernes bud i henhold til den pågældende udbudsprocedure.
                  
               
                     3.
                  
                  
                     Med det tredje anbringende gøres gældende, at Kommissionen har tilsidesat sin pligt til at beskytte sagsøgernes berettigede forventninger i forhold til et konkurrencedygtigt marked ved at sikre lige konkurrencevilkår for konkurrenter, herunder ved at acceptere og/eller fremme aktuelt eller muligt misbrug af en dominerende stilling på markedet, og at Kommissionen har tilsidesat ligebehandlingsprincippet, princippet om god forvaltningsskik, gennemsigtighedsprincippet og princippet om god tro i den procedure, der førte til vedtagelsen af den anfægtede afgørelse.
                  
               
            (*1)  Information er fjernet eller erstattet inden for rammerne af beskyttelse af personoplysninger og/eller fortrolighed.